b"\n_START_ARTICLE_\nPep Coll\n_START_SECTION_\nBiografia\n_START_PARAGRAPH_\nJosep Coll i Mart\xc3\xad, prov\xc3\xa9 d'una fam\xc3\xadlia humil i de recursos escassos. Va cursar els estudis b\xc3\xa0sics d'humanitats al Seminari de la Seu d'Urgell i va seguir els estudis a la Universitat de Barcelona, on es va llicenciar en filosofia i lletres.\n_START_SECTION_\nExperi\xc3\xa8ncia professional\n_START_PARAGRAPH_\nEls seus inicis com a professor es remunten a la Pobla de Segur (Pallars Juss\xc3\xa0) on hi est\xc3\xa0 cinc anys i on s'interess\xc3\xa0 per la llengua catalana. Un cop aprovades les oposicions s'estableix a Lleida, on desenvolupar\xc3\xa0 la tasca com a professor de Llengua i Literatura catalana al centre de secund\xc3\xa0ria I.E.S M\xc3\xa0rius Torres des de l'any 1980-81 fins al 2009-10.\n_START_SECTION_\nExperi\xc3\xa8ncia com a escriptor\n_START_PARAGRAPH_\nAl llarg d'aquests anys, ha compaginat la tasca docent amb la professi\xc3\xb3 d'escriptor, juntament, tamb\xc3\xa9, amb la de col\xc2\xb7laborador de diversos espais comunicatius, on es dedica a difondre la cultura popular. \xc3\x89s president del Centre d'Estudis del Pallars, estudi\xc3\xb3s del dialecte pallar\xc3\xa8s i coneixedor de les narracions tradicionals del Pirineu. Ha estat guardonat amb diversos premis entre els quals es destaca el Premi de la Cr\xc3\xadtica Catalana  per la seva novel\xc2\xb7la Dos ta\xc3\xbcts negres i dos de blancs."